### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2018-36620 Dok.nr. 710-2020-153163 Sagsbehandler DPCVAN | | 128.                Ny bro over [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TMU, ØK, BY |
| Lovgrundlag |  |

###

**SAGENS INDHOLD**

Byrådet
skal i denne sag tage stilling til frigivelse af en anlægsbevilling til
forundersøgelse og projektering af en ny bro over [adresse].

Sagen
ligger i forlængelse af vedtagelsen af Budget 2020-23 (A-207), hvor der er
afsat i alt 3 mio. kr. til etablering af en ny bro over [adresse] mellem
Bjerringbro og Ulstrup. Der er afsat 200.000 kr. i 2020 til en forundersøgelse
af mulighederne for at etablere sammenhængende stier og en broløsning.

**VURDERING**

Teknik og Miljø vurderer, at en bro over [adresse] ved
Ulstrup vil gøre området mere tilgængeligt for kommunens borgere og turister,
idet broen vil give mulighed for flere stiforbindelser nord for åen.

Forbindelserne til Bjerringbro på den nordlige side af
[adresse] vil i videst muligt omfang kunne etableres via eksisterende stier til
den nye bro. Samtidig vil adgangen fra broen til [adresse] vil ske via den
eksisterende stiforbindelse, som primært følger den fredede pramdragersti.

[adresse] har indgået et administrativt samarbejde
om projektering af broløsningen med Viborg Kommune. Viborg Kommune vil i 2020
etablere en ny bro til erstatning for den sammenstyrtede bro ved [adresse].
Den nye bro ved [adresse] og den nye bro tæt ved Bamsebo Camping kan
projekteres i samarbejde med Viborg Kommune, da der vil være sammenfaldende
forundersøgelser ved de to brosteder, herunder vil det være muligt at ensarte
broernes udseende og teknik.

**ØKONOMI**

Den samlede anlægsudgift vil udgøre 3 mio. kr. til forundersøgelse,
projektering og etablering af stiforbindelser og den nye bro. Der er i
budgettet afsat rådighedsbeløb på 200.000 kr. i 2020 til forundersøgelsen og
2,8 mio. kr. til anlægget i 2021.

Forundersøgelsen til den nye bro og stiforbindelserne
finansieres af det afsatte rådighedsbeløb i Budget 2020-23 (A-207).

**INDDRAGELSE**

Fastlæggelsen af stier og broens endelige placering sker i
dialog med lodsejere i området omkring [adresse].

**INDSTILLING**

Direktøren for Teknik og Miljø indstiller til Byrådet:

1.
At give en anlægsbevilling på 200.000 kr. til
en forundersøgelse af stiforbindelser og en bro over [adresse] ved
Ulstrup

2.
At anlægsbevillingen finansieres af det afsatte rådighedsbeløb på
200.000 kr.

**BESLUTNING**